b'\n_START_ARTICLE_\nKatarakta\n_START_PARAGRAPH_\nKatarakta \xe2\x80\x93 l\xc4\x99\xc5\xa1iuko padrumst\xc4\x97jimas, kuris gali sukelti reg\xc4\x97jimo problem\xc5\xb3. L\xc4\x99\xc5\xa1iukas susideda i\xc5\xa1 vandens ir baltym\xc5\xb3. Kartais baltymai susijungia \xc4\xaf gniu\xc5\xbeul\xc4\x97lius, tod\xc4\x97l pablog\xc4\x97ja reg\xc4\x97jimas. Pradin\xc4\x97se stadijose katarakta gali nesukelti problem\xc5\xb3, ta\xc4\x8diau laikui b\xc4\x97gant ji gali pl\xc4\x97stis ir apimti vis daugiau l\xc4\x99\xc5\xa1iuko. Tuomet reg\xc4\x97jimo a\xc5\xa1trumas suma\xc5\xbe\xc4\x97ja, vaizdas tampa i\xc5\xa1plauk\xc4\x99s.\n_START_SECTION_\nEiga ir gydymas\n_START_PARAGRAPH_\nKataraktos u\xc5\xbekluptas akies l\xc4\x99\xc5\xa1iukas pama\xc5\xbeu netenka skaidrumo, kol galiausiai susidrums\xc4\x8dia visai. Tada \xc5\xbemogus skiria tik \xc5\xa1vies\xc4\x85 ir tams\xc4\x85, dar v\xc4\x97liau gali prasid\xc4\x97ti visi\xc5\xa1kas aklumas. Katarakt\xc4\x85 i\xc5\xa1gydyti n\xc4\x97ra sud\xc4\x97tinga, yra atliekamos specialios operacijos- tai pats efektyviausias kataraktos gydymas.\n_START_SECTION_\nKataraktos operacijos\n_START_PARAGRAPH_\nKataraktos operacijos metu taikomas vietinis nuskausminimas. Su vietiniu nuskausminimu \xc5\xbemogus yra s\xc4\x85moningas, bet akis nejautri._NEWLINE_Aki\xc5\xb3 specialistas atlieka operacij\xc4\x85 per ma\xc5\xbe\xc4\x85 ertm\xc4\x99 akyje naudodamasis mikroskopu. \xc5\xa0i ertm\xc4\x97 tokia ma\xc5\xbea, jog jos da\xc5\xbenai neprireikia susi\xc5\xabti. Paprastai operacija trunka nuo 15 iki 20 minu\xc4\x8di\xc5\xb3, ta\xc4\x8diau ji gali trukti ir ilgiau. Operacijos metu l\xc4\x99\xc5\xa1iukas su katarakta yra pakei\xc4\x8diamas skaidriu plastiniu l\xc4\x99\xc5\xa1iuku, tod\xc4\x97l akis po operacijos gali ai\xc5\xa1kiai matyti. \xc5\xa0is plastinis l\xc4\x99\xc5\xa1iukas vadinamas intraokuliarinio l\xc4\x99\xc5\xa1iuko implantu ir lieka akyje visam laikui. Operacija n\xc4\x97ra atliekama lazerio pagalba, ta\xc4\x8diau lazerinis gydymas yra kartais reikalingas po to, jei l\xc4\x99\xc5\xa1iuko apvalkalas apsiblausia._NEWLINE_Kataraktos chirurgija \xc2\xa0yra viena i\xc5\xa1 s\xc4\x97kmingiausi\xc5\xb3. Ma\xc5\xbeiau negu du procentai pacient\xc5\xb3 turi rimt\xc5\xb3, nenumatyt\xc5\xb3 komplikacij\xc5\xb3.\n_START_SECTION_\n\xc5\xa0altiniai ir nuorodos\n_START_PARAGRAPH_\n1. Akies iliustracija'